ЕВРОПЕЙСКА  КОМИСИЯ  
Брюксел , 7.12.2011 
SEC(2011) 1479 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
придружаваща  
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА  
за създаване  на финансов  инструмент  за насърчаване  на демокрацията  и правата  
на човека  по света  
{COM(2011) 844 окончател eн} 
{SEC(2011) 1478 окончател eн}  
 
BG 2   BG 1. ФОРМУЛИРАНЕ  НА ПРОБЛЕМА   
Правата  на човека  са универсални  и неделими . Във връзка  с това Европейския  съюз  
активно  насърчава  спазването  им и осигурява  защитата  им в рамките  на своите  
граници  и в отношенията  си с трети  държави , като така изпълнява  ангажиментите  
си по силата  на Харта  на основните  права  на ЕС и Всеобщата  декларация  за 
правата  на човека  и действа  в съответствие  с мандата , даден  му от Договора , по 
силата  на членове  2 и 21 от ДЕС . Те са неразделна  част и от ефективната  работа  за 
премахването  на бедността  и предотвратяването  и разрешаването  на конфликти . 
Европейският  инструмент  за демокрация  и права  на човека  (ЕИДПЧ ) е конкретният  
израз  на ангажиментите  на ЕС да насърчава  и подкрепя  демокрацията  и правата  на 
човека  по света  и е ключов  елемент  от богатия  инструментариум  на политиката  на 
ЕС в тази посока . Ето защо  запазването  в действие  през периода  2014—2020 г. на 
отделен  инструмент , посветен  на демокрацията  и правата  на човека , продължава  да 
е все така важно , като в противен  случай  капацитетът  на ЕС да насърчава  и 
подкрепя  тези ценности  по света  по конкретен  и резултатен  начин  би бил сериозно  
застрашен , а международният  престиж  на ЕС неблагоприятно  засегнат . 
Освен  това предвид  големия  брой  държави , в които  основните  права  и свободи  
продължават  да бъдат  нарушавани  и потъпквани , както  и предвид  необходимостта  
и интересът  да бъдат  подкрепяни  новите  демокрации  и тенденции  към спазването  в 
по-голяма  степен  на правата  на човека , особено  след  арабската  пролет , за ЕС е от 
голямо  значение  да поддържа  специфичен  капацитет  за действие  в подкрепа  на 
демокрацията  и правата  на човека  по света , който  разчита  на подобрени  механизми  
за постигане  на резултати . 
Като  стартира  през 2007 г. и разполага  с годишен  бюджет  от близо  157 милиона  
EUR, понастоящем  ЕИДПЧ  финансира  повече  от 1 200 проекта  в над 100 държави . 
Въпреки  трудния  оперативен  контекст  и ограниченията , свързани  с естеството  на 
инструмента  и често  сложната  обстановка , в която  той функционира , конкретните  
резултати  и успехи  са многобройни , документирани  в голям  брой  оценки  и 
прегледи . 
Въпреки  факта , че сравнителното  предимство  на ЕИДПЧ  не се поставя  под 
съмнение  на равнище  ЕС, важно  е бъдещият  инструмент  да вземе  предвид  поуките  
от опита  в миналото . От една  страна  това означава  да бъдат  запазени  елементите  на 
доказана  добавена  стойност  и работните  принципи  и особености  на ЕИДПЧ , 
получили  признание . От друга  страна  това означава  също  да бъдат  въведени  
изменения  и нововъведения  в механизмите  на инструмента  за постигане  на 
резултати , за да се подобрят  допълнително  неговата  реактивност , гъвкавост  и 
въздействие  на място . 
 
BG 3   BG 2. АНАЛИЗ  НА СУБСИДИАРНОСТТА   
На фона  на собствените  си постижения  в решаването  на конфликти , укрепването  на 
мира  и създаването  на просперитет , ЕС изглежда  в отлична  позиция  да провежда  
външни  действия  от името  на своите  държави -членки  и заедно  с тях, като 
обикновено  се ползва  с висок  авторитет  в държавите , в които  работи . С 27 
държави -членки , действащи  в рамките  на общи  политики  и стратегии , 
Европейският  съюз  притежава  критичната  маса , за да отговори  на световните  
предизвикателства . ЕС е в състояние  да поеме  ролята  на световен  лидер  от името  
на своите  граждани , по-специално  в своята  подкрепа  и насърчаване  на 
демокрацията  и правата  на човека . 
3. ЦЕЛИ  НА ИНИЦИАТИВАТА  НА ЕС 
Целта  на ЕИДПЧ  се изразява  в принос  за развитието  и укрепването  на 
демокрацията  и принципите  на правовата  държава  и в насърчаване  спазването  на 
основните  свободи  и всички  права  на човека  в рамките  на политиката  на ЕС за 
сътрудничество  за развитие  и икономическо , финансово  и техническо  
сътрудничество  с трети  държави , като се съобразява  с външната  политика  и 
външната  дейност  на ЕС като цяло . Тази  цел трябва  да бъде  запазена . Счита  се за 
важно  да бъдат  запазени  елементите  на добавена  стойност  на ЕИДПЧ , които  се 
дължат  на допълващата  му роля : независимостта  му на действие  позволява  на 
инструмента  да се намесва  в най-трудните  ситуации  в различни  държави  (по целия  
свят) без съгласието  на правителството  в съответната  държава , като създава  
полезни  взаимодействия  и допълване , където  географските  инструменти  не могат  
да бъдат  приведени  в действие . 
• той позволява  провеждането  на характерни  само  за него  действия , които  не 
са обхванати  от други  инструменти , като например  в ситуации  на сериозни  
нарушения  на правата  на човека  или спешна  необходимост  от защита , 
застъпничество  с конкретна  тематика  като борбата  срещу  изтезанията , 
смъртното  наказание  или дискриминацията , наблюдение  на избори , 
подкрепа  за Международния  наказателен  съд (МНС ) и др. 
• въпреки  ограниченията  във финансово  отношение , неговите  гъвкави  
инструменти  действат  много  добре  и са от основно  значение  (напр . 
директна  подкрепа  на защитниците  на правата  на човека , преки  
безвъзмездни  средства  в малки  размери , работа  с неформални  партньори , 
вторично  предоставяне  на безвъзмездни  средства ). 
• прагматичното  съчетаване  на целеви  проекти  и покани  за предложения , 
управлявани  от централата  на Комисията  и от делегациите , с глобални , 
регионални  и местни  действия  позволява  поддържането  на цялостно  и 
последователно  изпълнение  с приноса  на всички  участници : гражданското  
общество  (основна  цел), а така също  международни  и регионални  
организации . 
 
BG 4   BG Преразгледаният  инструмент  следва  също  да отговори  на следните  
предизвикателства , констатирани  в светлината  на поуките  от опита  в миналото , и 
гъвкавостта  му следва  да бъде  увеличена : 
• Широко  определените  цели  и стратегии  причиниха  известна  раздробеност  
на подходите  и неопределеност  на инструмента , създавайки  риск  от 
дублиране , трудности  при измерване  на въздействието  му и известно  
отслабване  на взаимното  допълване , което  налага  инструментът  да се 
ориентира  в по-голяма  степен  към процеса . 
• Ограниченият  бюджет  предвид  широкия  географски  и тематичен  обхват , 
води  до това, че приемливите  от качествена  гледна  точка  искания , на които  
не се отговаря , надхвърлят  2—3 пъти  сумата , която  бюджетът  позволява , 
което  показва  съществуването  на големи  възможности  за усвояване  на 
средства . 
• Необходимостта  от допълнително  увеличаване  на гъвкавостта  на 
инструмента , за да бъде  подобрена  способността  му за реагиране  на 
сериозни  и спешни  ситуации  на нарушение  или заплаха  от нарушение  на 
правата  на човека , като за определена  част от бюджета  се прилага  
методология , сходна  с използваната  при Инструмента  за стабилност  и 
регламентите  за хуманитарната  помощ  и гражданската  защита . 
4. ВАРИАНТИ  НА ПОЛИТИКАТА   
Преустановяването  на действието  на ЕИДПЧ  (вариант  0), както  и запазването  на 
ЕИДПЧ  без никакво  изменение  (вариант  1) бяха  вариантите , разгледани  на първо  
място . 
Вариант  2 би включвал  съставянето  на регламент , позволяващ  по-голяма  
ефикасност , което  предполага  следните  пет компонента : 
• създаване  на ориентиран  към процеса  инструмент , който  акцентира  върху  
четири  различни  елемента : i) тематични  кампании  и действия  при сериозни  
нарушения  на правата  на човека , както  и предоставяне  на основна  
подкрепа  за ключовите  участници  и свързаното  с това гражданско  
образование , ii) целева  подкрепа  за развитието  на процъфтяващи  
граждански  общества , iii) засилен  капацитет , за да бъде  ЕС в състояние  да 
реагира  бързо  на спешни  ситуации  в сферата  на правата  на човека , и 
създаване  на всеобхватен  механизъм  на ЕС за защита  на правата  на човека , 
iv) засилен  и по-добре  интегриран  подход  към демократичните  цикли  чрез 
наблюдение  на избори  и други  видове  подкрепа  за демократичните  и 
изборните  процеси . 
• да се продължи  с изпращането  на мисии  на Европейския  съюз  за 
наблюдение  на избори  (МНИ ). 
 
BG 5   BG • да се продължи  с изключването  на политически  партии . 
• по-нататъшни  действия  в посока  необвързване  на помощта . 
• да се добавят  нови  елементи  на гъвкавост  за най-трудните  
държави /ситуации . 
5. ОЦЕНКА  НА ВЪЗДЕЙСТВИЕТО   
Голяма  част от заинтересованите  страни  ще възприемат  вариант  0 (без регламент ) 
като отказ  на ЕС да насърчава  спазването  на собствените  си ценности  и 
съответните  международни  стандарти . Това  без съмнение  ще се отрази  
неблагоприятно  на имиджа  на ЕС както  вътрешно , така и в международен  план . 
Вариант  1 (без промяна ) ще даде  възможност  за реализирането  на съществуващите  
икономии  от мащаба  на един  отделен  инструмент , но ще пропусне  икономиите  от 
мащаба , породени  от предложеното  рационализиране  на процеса  и ускоряването  му 
благодарение  на допълнителната  гъвкавост , които  ще бъдат  налице  при вариант  2 
(регламент , позволяващ  по-голяма  ефикасност ). Всъщност  един  по-бърз  механизъм  
с по-добра  способност  за реагиране  може  значително  да промени  ситуацията , 
когато  спасяването  на живот  е въпрос  на дни или даже  часове . Вариант  2 ще 
позволи  оказването  на по-голямо  въздействие  върху  другите  политики  и ще намали  
разходите  за трансакциите , тъй като преразгледаният  ЕИДПЧ  ще се характеризира  
с по-голяма  гъвкавост .  
6. СРАВНЕНИЕ  НА ВАРИАНТИТЕ   
Положителната  страна  на вариант  0 (без регламент ) е интегрирането  на дейности , 
свързани  с правата  на човека , в другите  инструменти . Същевременно  обаче  
преустановяването  на действието  на един  отделен  инструмент  ще преустанови  
действието  на специфични  принципи  на работа , като например  липсата  на съгласие  
на приемащата  държава , което  ще попречи  на голяма  част от дейностите  и ще сведе  
резултатите  до най-лесните  или стандартни  дейности . Той ще намали  оперативната  
ефикасност  и ще доведе  до сериозен  проблем  с липсата  на видимо  присъствие  на 
ЕС. 
Вариант  1 (без промяна ) запазва  ключовите  елементи  от добавената  стойност  на 
ЕИДПЧ , т.е. принципите  му на работа . Това  ще позволи  да се ползва  натрупаният  
опит , което  ще улесни  действията  на място  през цялата  година . Той ще спомогне  за 
избягването  на разходи , породени  от една  евентуална  реформа , и ще насочи  
вниманието  към оперативни  подобрения . От друга  страна  обаче  този вариант  няма  
да даде  възможност  за намирането  на структурни  решения  за установените  
причини  за проблемите . 
Вариант  2 (регламент , позволяващ  по-голяма  ефикасност ) ще запази  
съществуващите  елементи  на добавена  стойност , като освен  това ще предостави  
 
BG 6   BG възможност  за по-бързо  реагиране , особено  в ситуации  на сериозни  нарушения  на 
правата  на човека  и спешни  случаи . Важно  е обаче  инструментът  да продължи  да 
участва  в оказването  на дългосрочна  подкрепа  и дейности  в дълбочина , които  
оказват  въздействие  на нивото  на местната  общност , и да не се занимава  
единствено  с рутинно  управление  на кризи . Ще е необходимо  установяването  на 
засилена  координация  с ГД „Хуманитарна  помощ  и гражданска  защита “ и с 
Инструмента  за стабилност . Следователно  се избира  този вариант , като се има 
предвид , че ЕИДПЧ  ще разполага  с увеличен  бюджет . 
7. МОНИТОРИНГ  И ОЦЕНКА   
ЕИДПЧ  ще бъде  структуриран  според  четирите  работни  оси, посочени  в параграф  
4. Ще бъдат  използвани  следните  показатели : 
i) Брой  стартирани  кампании , включително  брой  на проявите  за 
застъпничество , брой  на ратификациите  на международни  конвенции , брой  
на конкретните  операции  на място , ii) Брой  граждани , специалисти  и 
студенти , преминали  обучения , 
iii) Брой  подпомогнати  ключови  участници , 
iv) Брой  осъществени  проекти  на гражданското  общество  на глобално  и 
местно  ниво , 
v) Брой  проследени  случаи  на защитници  на правата  на човека , 
vi) Брой  проекти  в особено  трудни  държави  и ситуации , 
vii) Брой  на подкрепени , наблюдавани  и следени  отблизо  избирателни  процеси  
и демократични  цикли .